CELEX: 62007CA0200
Language: el
Date: 2008-10-21 00:00:00
Title: Συνεκδικασθείσες υποθέσεις C-200/07 και C-201/07: Απόφαση του Δικαστηρίου (τμήμα μείζονος συνθέσεως) της 21ης Οκτωβρίου 2008 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Alfonso Luigi Marra κατά Eduardo De Gregorio (C-200/07), Antonio Clemente (C-201/07) (Αίτηση εκδόσεως προδικαστικής αποφάσεως — Ευρωπαϊκό Κοινοβούλιο — Φυλλάδιο με προσβλητικό περιεχόμενο που έχει συντάξει μέλος του Ευρωπαϊκού Κοινοβουλίου — Αγωγή για την αποκατάσταση της ηθικής βλάβης — Ασυλία των μελών του Ευρωπαϊκού Κοινοβουλίου)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/6
            
         Απόφαση του Δικαστηρίου (τμήμα μείζονος συνθέσεως) της 21ης Οκτωβρίου 2008 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Alfonso Luigi Marra κατά Eduardo De Gregorio (C-200/07), Antonio Clemente (C-201/07)
   (Συνεκδικασθείσες υποθέσεις C-200/07 και C-201/07) (1)
   
   (Αίτηση εκδόσεως προδικαστικής αποφάσεως - Ευρωπαϊκό Κοινοβούλιο - Φυλλάδιο με προσβλητικό περιεχόμενο που έχει συντάξει μέλος του Ευρωπαϊκού Κοινοβουλίου - Αγωγή για την αποκατάσταση της ηθικής βλάβης - Ασυλία των μελών του Ευρωπαϊκού Κοινοβουλίου)
   (2008/C 313/09)
   Γλώσσα διαδικασίας: η ιταλική
   Αιτούν δικαστήριο
   Corte suprema di cassazione
   Διάδικοι στην υπόθεση της κύριας δίκης
   Alfonso Luigi Marra
   κατά
   Eduardo De Gregorio (C-200/07), Antonio Clemente (C-201/07)
   Αντικείμενο
   Αίτηση εκδόσεως προδικαστικής αποφάσεως — Corte suprema di cassazione — Ερμηνεία του άρθρου 9 του Πρωτοκόλλου περί των προνομίων και ασυλιών των Ευρωπαϊκών Κοινοτήτων (ΕΕ 2006, C 321E, σ. 318) και του άρθρου 6, παράγραφος 2, του Εσωτερικού Κανονισμού του Κοινοβουλίου (ΕΕ 2005, L 44, σ. 1) — Αγωγή για την αποκατάσταση της ηθικής βλάβης που προκλήθηκε λόγω των προσβλητικών εκφράσεων που διατύπωσε μέλος του Ευρωπαϊκού Κοινοβουλίου — Αρμοδιότητα του πολιτικού δικαστηρίου να αποφανθεί επί της υπάρξεως της ασυλίας, σε περίπτωση που δεν έχει εκδοθεί απόφαση του Ευρωπαϊκού Κοινοβουλίου
   Διατακτικό
   Οι κοινοτικοί κανόνες που διέπουν τις ασυλίες των μελών του Ευρωπαϊκού Κοινοβουλίου έχουν την έννοια ότι, όταν έχει ασκηθεί κατά ευρωβουλευτή αγωγή αποζημίωσης λόγω των γνωμών που έχει εκφράσει,
   
               —
            
            
               το εθνικό δικαστήριο, ενώπιον του οποίου εκκρεμεί η αγωγή αυτή, εφόσον δεν έχει λάβει καμία πληροφορία σχετικά με αίτηση του εν λόγω βουλευτή προς το Ευρωπαϊκό Κοινοβούλιο, με την οποία ο βουλευτής αυτός να ζητεί από το Κοινοβούλιο να υπερασπίσει την ασυλία που προβλέπεται στο άρθρο 9 του Πρωτοκόλλου περί των προνομίων και ασυλιών των Ευρωπαϊκών Κοινοτήτων, της 8ης Απριλίου 1965, δεν είναι υποχρεωμένο να ζητήσει από το Ευρωπαϊκό Κοινοβούλιο να αποφανθεί αν συντρέχουν οι προϋποθέσεις της ασυλίας αυτής·
            
         
               —
            
            
               το εθνικό δικαστήριο, εφόσον έχει πληροφορηθεί ότι ο εν λόγω ευρωβουλευτής έχει υποβάλει στο Ευρωπαϊκό Κοινοβούλιο, κατά το άρθρο 6, παράγραφος 3, του εσωτερικού κανονισμού του Ευρωπαϊκού Κοινοβουλίου, αίτηση για την υπεράσπιση της ασυλίας αυτής, πρέπει να αναστείλει τη δίκη και να ζητήσει από το Ευρωπαϊκό Κοινοβούλιο να διατυπώσει τη γνώμη του όσο το δυνατόν συντομότερα·
            
         
               —
            
            
               το εθνικό δικαστήριο, εφόσον δεχτεί ότι για τον εν λόγω ευρωβουλευτή ισχύει η ασυλία την οποία προβλέπει το άρθρο 9 του Πρωτοκόλλου περί των προνομίων και ασυλιών των Ευρωπαϊκών Κοινοτήτων, είναι υποχρεωμένο να απορρίψει την αγωγή που έχει ασκηθεί κατά του ενδιαφερόμενου ευρωβουλευτή.
            
         
      (1)  ΕΕ C 229 της 17.9.2005.